cyanic-selkie/wikianc huggingface dataset:
Acre
Acre on yksi Brasilian osavaltiosta maan länsiosassa. Aikanaan Boliviaan kuulunut alue liitettiin Brasiliaan vuonna 1903 ja nykyinen osavaltio on perustettu vuonna 1962. Huomattava osa osavaltion pinta-alasta on sademetsien peitossa ja suuri osa väestöstä asuu alueen pääkaupunki Rio Brancossa. Acre tunnetaan esimerkiksi kumipuista ja luonnonkumin tuotannosta. Alueen asukasluku oli vuoden 2014 arvion mukaan 790 101.
Kaksoiskansalaisuus
Yleisyys
Yleismaailmallista kaksoiskansalaisten rekisteriä ei ole olemassa, ja monikaan maa ei pidä kirjaa omista kaksoiskansalaisistaan. Maailmassa on arviolta kymmeniä miljoonia kaksoiskansalaisuuden omistavaa ihmistä, ja luku kasvaa vuosi vuodelta. Yhdysvalloissa on luultavasti useita miljoonia kaksoiskansalaisia. Sveitsin asukkaista 17 prosentilla on kaksoiskansalaisuus, Alankomaissa 7 prosentilla ja Saksassa 6 prosentilla.
Acre
Maantiede
Acre on Brasilian osavaltioista läntisin ja se kattaa Brasiliaan kuuluvan Amazonin sademetsän lounaisalueen ja sen pinta-ala on 152 581 km2. Acresta etelään sijaitsee Peru ja kaakossa Bolivia. Pohjoisessa Acre rajautuu Brasilian Amazonasin osavaltioon. Nimensä Acren osavaltio on saanut Acrejoelta, joka kulkee osavaltion itäosan halki. Joen varrella sijaitsee myös Acren osavaltion pääkaupunki Rio Branco. Acren läpi kulkevat myös monet muut lopulta Amazonjokeen laskeviin Juruá- ja Purusjokiin kulkevat virrat. Acren alue on keskimäärin noin 183 metriä merenpinnan yläpuolella. Osavaltion korkeammat osat sijaitsevat lännessä ja pohjoisessa. Ilmasto Acressa on lämmin ja kostea. Keskimääräinen vuosittainen lämpötila alueella on 25°C ja keskimääräinen sadanta 2 000–2 500 mm.
Kaksoiskansalaisuus
Kaksoiskansalaisuuden saaminen
Kaksoiskansalaisuuden voi saada syntymässään kahdella tavalla. Ensinnäkin, jos lapsen vanhemmilla on eri kansalaisuudet, lapsi voi saada joissain tapauksissa kummankin kansalaisuuden (periytymisperiaate, ius sanguinis). Toisekseen, lapsi voi ulkomailla syntyessään saada sekä vanhempiensa kansalaisuuden että synnyinmaansa kansalaisuuden (syntymämaaperiaate, ius soli). Tämä tapa on yleistymässä, koska entistä useampi ihminen työskentelee ulkomailla.
Acre
Maantiede
Huomattava osa Acren osavaltiosta on sademetsän peitossa. Metsälle tyypillisiä puita ovat esimerkiksi parapähkinäpuu ja parakautsupuu. Alueen eläimistöön kuuluvat esimerkiksi pekarit, kapybarat, agutit ja tapiirit.
Kaksoiskansalaisuus
Kaksoiskansalaisuuden saaminen
Syntymän jälkeen kaksoiskansalaiseksi tullaan ottamalla toisen valtion kansalaisuus samalla säilyttäen vanha kansalaisuus. Tämän edellytys on se, että kumpikin valtio sallii kaksoiskansalaisuuden, eli että vanha maa ei peru kansalaisuutta ja että uusi maa sallii säilyttää vanhan kansalaisuuden. Nykyaikana aiempaa useampi valtio sallii tämän. Nekin valtiot, jotka ilmoittavat mitätöivänsä vanhat kansalaisuudet, eivät normaalisti saa tietoonsa kansalaisen hankkineen toista kansalaisuutta. Myöskään uuden maan viranomaiset eivät yleensä vaadi hakijalta todistusta vanhan kansalaisuuden mitätöitymisestä.
Acre
Historia
thumb|vasen|Metsähakkuiden paljastamia geoglyfejä Acressa. Nykyisen Acren alueen on perinteisesti uskottu olleen varsin koskematonta aluetta ennen eurooppalaisten saapumista alueelle. Alueella eli intiaaneja, mutta heidän lukumääräänsä on pidetty pienenä. Sittemmin alueelta on kuitenkin tehty löytöjä, jotka viittaavat joiden tutkijoiden mukaan Acren ja Amazonian länsiosien olleen aikanaan uskottua paljon tiheämmin asuttua aluetta. Metsien hakkuiden yhteydessä tiheistä metsistä on paljastunut esimerkiksi suuria ihmisten valmistamia geometrisiä kuvoita, eli geoglyfejä. Acren geoglyfejä on rakennettu 1 000–2 000 vuotta sitten. Suurin osa Amazonian geoglyfeistä on löydetty Acresta, mutta niistä esiintyy myös Amazonian ja Rondônian osavaltioiden alueilla ja niillä on ehkä ollut seremoniallinen tai uskonnollinen merkitys. Eurooppalaisia alkoi liikkua Acren alueella vasta suhteellisen hiljattain 1700-luvulta lähtien. Tuolloin he eivät kohdanneet kiinteää laajamittaista asutusta, vaan vähäisiä joukkoja kanootein liikkuneita intiaaneja. Tuhannet alueen intiaanit saivat surmansa taudeissa, sodissa ja orjuutuksen seurauksena.
Etelä-Amerikan siirtomaakaudella nykyisen Acren alueen katsottiin kuuluvan Espanjan hallitsemaan osaan mannerta, toisin kuin Portugalin hallitsema Brasilia. Etelä-Amerikan maiden itsenäistyttyä alueen omistuksesta alettiin kuitenkin kiistellä. Vuonna 1867 Brasilia ja Bolivia solmivat rajojensa kulusta alueella Ayacuchon sopimuksella, mikä jätti nykyisen Acren Bolivian hallintaan. Sopimus ei kuitenkaan päättänyt alueen hallintaan liittyneitä kiistoja lopullisesti. 1880-luvulla Amazonian alueen kumintuotanto kasvoi räjähdysmäisesti. Monet kuminkerääjistä saapuivat Brasilian puolelta. Pian Boliviassa huolestuttiin maan kyvystä hallita muusta maasta maantieteellisesti suhteellisen eristyksissä sijannutta aluetta. Hallinto alkoi kannustamaan bolivialaisia siirtolaisia asettumaan alueelle ja kumin tullimaksuja korotettiin. Jännitteet alueella kasvoivat. Vuonna 1903 brasilialaiset kuminkerääjät julistivat Acren alueen itsenäiseksi, eikä Bolivian keskushallinto onnistunut kukistamaan heitä. Tilanteen pelättiin johtavan myös sotaan Brasilian kanssa, johon Boliviassa oltiin haluttomia ryhtymään. Marraskuussa 1903 solmitulla Petrópoliksen sopimuksella Bolivia luovutti Acren alueen hallinnan Brasilialle. Korvauksena maa sai 10 miljoonaa dollaria, sekä rautatieyhteyden Mamoréjoelta Bolivian puolelta Madeirajoelle Brasiliaan. Brasilian ja Perun vastaisesta rajasta Acren seudulla päästiin sopimukseen vuonna 1909. thumb|Näkymä Acren pääkaupunki [[Rio Brancossa.]] Osana Brasiliaa Acre oli ensin territorio, jonka asemasta se kohosi vuonna 1962 yhdeksi maan osavaltioksi. Brasilian sotilasdiktatuuri kannusti siirtolaisuutta alueelle 1970-luvulla osana pyrkimyksiä asuttaa laajempaa Amazonian aluetta. Osa Acren sademetsistä hakattiin tämän kehityksen seurauksena.
Kaksoiskansalaisuus
Hyödyt ja haitat
Yksikään valtio ei kategorisesti kiellä kaksoiskansalaisia valtion viroista. Vaaleissa valittavia virkoja tai korkeita virkoja rajoitetaan joidenkin maiden lainsäädännössä.
Acre
Liikenne ja talous
Acren pääliikenneväylät ovat alueen läpi kulkevat joet. Alueelta on kuitenkin myös maantieyhteys Amazonian osavaltion pääkaupunki Manaukseen ja Brasilian pääkaupunki Brasíliaan. Acren pääkaupunki Rio Brancosta on myös ilmaliikennettä muualle maahan. Acre on tunnettu etenkin luonnonkumin tuotannosta, jota pidetään Brasilian korkealaatuisimpana. Paikallisen maatalouden tuotteisiin kuuluvat esimerkiksi maissi, maniokki ja banaani.
Kaksoiskansalaisuus
Hyödyt ja haitat
Kaksoiskansalaisuuden haittapuolia ovat mahdollinen maanpuolustusvelvollisuus ja kaksinkertainen verotus. Ainoastaan Yhdysvallat verottaa kansalaisiaan myös ulkomailla, ja maanpuolustusvelvollisuuskaan ei enää yleensä koske miehiä, jotka asuvat ulkomailla. Uuden kansalaisuuden hankintamaksu on yleensä mitätön.
Suhtautuminen maahanmuuton lähtömaissa
Kehitysmaat suhtautuivat 1980-luvulle asti kielteisesti kaksoiskansalaisuuteen. Niissä katsottiin, että rikkaampaan maahan muuttanut oli kääntänyt selkänsä kotimaalleen. Kun kauppa vapautui ja maailmantaloudesta tuli globaalia, rahaa kotimaahansa lähettävät maastamuuttajat alettiinkin nähdä tärkeänä taloudellisena resurssina. Moni lähtömaa hyväksyykin nykyisin kaksoiskansalaisuuden säilyttääkseen maastamuuttajien yhteyden kotimaahansa vahvana rahalähetysten jatkuvuutta ja mahdollista takaisinmuuttoa ajatellen. Eräitä tällä tavoin suhtautumistaan muuttaneita valtioita ovat Meksiko (1998), Turkki (1981) ja Filippiinit (2003).
Lojaalisuuskysymys
Kaksoiskansalaisuus oli ennen 1900-luvun loppupuolta maailmalla epäsuosittua, sillä kaksoiskansalaisten lojaalisuus on herättänyt epäilyksiä. Kaksoiskansalaisuus rinnastettiin usein kaksinnaimiseen. Kaksoiskansalaisuutta pidettiin turvallisuusriskinä ja kaksoiskansalaisia ”viidentenä kolonnana”. Käytännössä kaksoiskansalaisten on harvoin todettu sekaantuneen vakoiluun tai sabotaaseihin, sillä sellaiset henkilöt eivät paljastaisi lojaalisuuttaan jollekin toiselle valtiolle ottamalla kaksoiskansalaisuutta. Nykyajan globalisoituneessa maailmassa valtiot eivät myöskään näe entisaikojen tapaan syytä kilpailla toisiaan vastaan kansalaisistaan. Sodatkaan eivät enää tavallisesti ole valtioiden välisiä, joten kaksoiskansalaisen ei tarvitse valita puoltaan kuten esimerkiksi toisessa maailmansodassa, jolloin Yhdysvalloissa asui paljon kaksoiskansalaisia.
Arvostelua
Kaksoiskansalaisuutta on arvosteltu siitä, että se on epätasa-arvoista ja asettaa kaksoiskansalaiset parempaan asemaan kuin muut kansalaiset. Arvostelua on herättänyt myös se, että kaksoiskansalainen voi äänestää kahden maan vaaleissa.
Suomessa
Kaksoiskansalaisuus on hyväksytty Suomen lainsäädännössä 1. kesäkuuta 2003 alkaen. Näin ollen suomalainen ei menetä Suomen kansalaisuutta, kun hän saa toisen valtion kansalaisuuden. Myöskään ulkomaalaisen ei tarvitse luopua nykyisestä kansalaisuudestaan saadessaan Suomen kansalaisuuden, jos alkuperäinen kotimaa sallii kaksoiskansalaisuuden.
Pääsy turvallisuustietoihin ja virkoihin
Vuoden 2019 heinäkuun alusta voimaan tulleen lain mukaan Puolustusvoimien sotilasvirkaan nimitettävällä ei saa olla toisen valtion kansalaisuutta. Työnhakijat on seulottava niin, että heillä ei ole toisen valtion kansalaisuutta tai yleistä turvallisuutta, maanpuolustusta, Suomen kansainvälisiä suhteita tai palvelusturvallisuutta vaarantavaa ulkomaansidonnaisuutta. Myös Rajavartioston sotilasvirkoihin pääsy estetään kaksoiskansalaisilta.
Yhdysvalloissa
Yhdysvalloissa haetaan ja myönnetään eniten kaksoiskansalaisuuksia maailmassa. Vielä toisen maailmansodan aikaan oli yleistä, että Yhdysvaltain kansalaisen kanssa avioitunut sai automaattisesti myös puolisonsa kansalaisuuden, mutta nykyisin se on melko harvinaista.
Yhdysvaltalaisen lainsäädännön mukaan Yhdysvalloissa syntynyt lapsi saa Yhdysvaltojen kansalaisuuden automaattisesti melkein aina. (ius soli / jus soli käytäntö). Jotta lapsella ei olisi automaattista kansalaisuutta, vanhempien pitää olla muuten yhdysvaltalaisen lainsäädännön ulkopuolella, kuten esimerkiksi diplomaatit virkatoimissaan diplomaattisilla passeilla.
Viitteet
Staatsbürgerschaft
Willy Brandt
Willy Brandt (syntymänimi Herbert Ernst Karl Frahm, 18. joulukuuta 1913 Lyypekki, Saksan keisarikunta – 8. lokakuuta 1992 Unkel am Rhein, Saksa) oli saksalainen sosiaalidemokraattinen poliitikko ja Saksan liittotasavallan liittokansleri vuosina 1969–1974. Brandt kuului kylmän sodan ajan näkyvimpiin eurooppalaisiin poliitikkoihin ja on tunnettu etenkin liennytyspolitiikastaan. Hän sai Nobelin rauhanpalkinnon 1971.
Varhaisemmat vaiheet
Willy Brandt syntyi vuonna 1913 Lyypekissä, silloisessa Saksan keisarikunnassa, nimellä Herbert Ernst Karl Frahm. Hän oli yksinhuoltajaäidin ainoa lapsi ja työskenteli nuorena Lyypekin satamassa. Frahm liittyi sosialistiseen nuorisojärjestöön vuonna 1929, ja seuraavana vuonna hänestä tuli Saksan sosiaalidemokraattisen puolueen SPD:n jäsen. Vuonna 1931 hän kuitenkin siirtyi poliittisesti enemmän vasemmalle ja liittyi Sosialistiseen työläispuolueeseen (SAP), joka oli liittoutunut Espanjan tasavaltalaisten ja Britannian kansainvälisen työväenpuolueen ILP:n kanssa.
Maanpakolaisuus
SAP:n toiminta kiellettiin Adolf Hitlerin noustua valtaan 1933. Puolue siirtyi maanalaiseen toimintaan, ja 20-vuotias Herbert Frahm pakeni laivalla Osloon käyttäen hyväkseen satamatyössä hankkimiaan yhteyksiä. Lähdettyään Saksasta Frahm alkoi käyttää salanimeä Willy Brandt.
Norjassa Brandt osallistui kommunistien kansainvälisen nuorisoliiton toimintaan. Hän työskenteli lehtimiehenä norjalaisessa Arbeiderbladet-lehdessä sekä Norjan lehdistöasiamiehenä. Brandt vieraili Saksassa syyskuusta joulukuuhun vuonna 1936, esiintyen norjalaisena opiskelijana nimeltä Gunnar Gaasland, sekä työskenteli sotakirjeenvaihtajana Espanjan sisällissodassa vuonna 1937.
Saksalaisten miehitettyä Norjan 1940 Brandt vangittiin hetkeksi, mutta häntä ei tunnistettu peitenimen ja norjalaisen sotilasasun ansiosta, ja hän onnistui pakenemaan puolueettomaan Ruotsiin. Sodan loppuun asti Brandt asui Tukholmassa. Natsit olivat vieneet häneltä 1938 Saksan kansalaisoikeudet, ja 1940 hän vastaanotti Norjan Tukholman-suurlähetystössä Norjan kansalaisuuden. Hän toimi Tukholmassa yhteistyössä norjalaisen sosialistin Martin Tranmælin kanssa. Brandt puhui sujuvasti norjaa ja ruotsia.
Poliittinen toiminta
thumb|left|[[John F. Kennedy ja Willy Brandt 13. maaliskuuta 1961.]] Brandt palasi 1945 Saksaan, jossa hän sai takaisin kansalaisoikeutensa ja samalla vaihtoi Willy Brandtin viralliseksi nimekseen. Hän liittyi SPD:hen ja nousi 1948 sen puoluesihteeriksi sekä 1949 Berliinin edustajaksi ensimmäisille Saksan liittotasavallan liittopäiville. Brandt tuomitsi Neuvostoliiton toiminnan Unkarin kansannousussa vuonna 1956 sekä vastusti Nikita Hruštšovin ehdotusta 1958 luoda Berliinistä vapaakaupunki.
Brandt toimi 1957–1966 Länsi-Berliinin pormestarina ja joutui tuona aikana todistamaan Berliinin muurin rakentamisen. Brandtia tuki julkaisija Axel Springer.
Brandt oli SPD:n kansleriehdokas vuonna 1961, mutta hävisi kristillisdemokraattien Konrad Adenauerille. Vuonna 1962 hänet nimitettiin SPD:n puheenjohtajaksi. Brandt oli ehdokkaana liittokansleriksi uudelleen vuonna 1965 ja hävisi Adenauerin suositulle valtiovarainministerille Ludwig Erhardille. Mutta Erhardin hallitus oli lyhytikäinen, ja kun vuonna 1966 suuri koalitio SPD:n ja CDU:n välillä oli muodostettu, Brandtista tuli ulkoministeri ja varakansleri.
Ulkoministerinä
1966–1969 suuren koalition ulkoministerinä Brandt paransi suhteita Neuvostoliittoon ja aloitti suhteiden solmimisen DDR:ään. Hän oli jälleen johtava ehdokas vaaleissa vuonna 1969. Hänen johtamastaan SPD:stä oli tullut kahdesta valtapuolueesta vahvempi, ja kolmen viikon neuvottelujen jälkeen se muodosti hallituskoalition pienen liberaalipuolueen FDP:n kanssa. Brandt valittiin kansleriksi.
Liittokanslerina
pienoiskuva|left|Brandt saksalaisessa postimerkissä vuodelta 1993. Brandtin liittokanslerivuosina 1969–1974 paikallisia uudistuksia torjuivat tavallisesti hänen koalitiokumppaninsa liittopäivillä, tai niitä vastustettiin paikallishallintotasolla (useimmiten CDU/CSU). Time-aikakauslehti nimesi Brandtin Vuoden henkilöksi vuonna 1970, ja vuonna 1971 hänelle myönnettiin Nobelin rauhanpalkinto. Vuonna 1972 saatiin aikaan perussopimus Saksojen välillä. Brandt joutui eroamaan liittokanslerin virasta 1974, kun paljastui, että itäsaksalainen vakooja Günter Guillaume oli soluttautunut hänen sihteerikseen.
Vuosina 1976–1992 hän toimi Sosialistisen internationaalin presidenttinä. 1987 Brandt luopui puolueensa SPD:n johdosta.
Willy Brandt toivoi Saksojen yhdistyvän, mutta ei uskonut sen voivan tapahtua hänen elinaikanaan. Loppujen lopuksi Brandt ehti kuin ehtikin nähdä haaveensa toteutuvan.
Malesian alle 20-vuotiaiden jääkiekkomaajoukkue
Malesian alle 20-vuotiaiden jääkiekkomaajoukkue edustaa Malesiaa CCOA:n alle 20-vuotiaiden turnauksissa ja muissa alle 20-vuotiaiden kansainvälisissä jääkiekkomaaotteluissa. Joukkue on osallistunut CCOA:n alle 20-vuotiaiden turnaukseen kahdesti vuosina 2018 ja 2019. Joukkue voitti kummankin turnauksen.
Goro (Italia)
Goro on kunta Italian Emilia-Romagnan alueella Ferraran maakunnassa. Se sijaitsee noin 80 kilometriä Bolognasta koilliseen Pojoen suulla Adrianmeren rannalla. Gorossa on arviolta 3 798 asukasta (vuonna 2015) ja kunnan pinta-ala on 31,38 neliökilometriä.
Svante Arrhenius
Svante August Arrhenius (19. helmikuuta 1859 Vik lähellä Uppsala, Ruotsi – 2. lokakuuta 1927 Tukholma, Ruotsi ) oli ruotsalainen fyysikko ja kemisti ja ensimmäinen ruotsalainen Nobel-palkinnon saaja. Vuonna 1903 myönnetyn kemian Nobelin perusteena olivat Arrheniuksen dissosiaatiota koskevat teoriat. Arrheniusta pidetään yhdessä Wilhelm Ostwaldin ja Jacobus Henricus van ’t Hoffin kanssa fysikaalisen kemian perustajana.
Latifa Al Maktum
Šeikha Latifa bint Mohammed bin Rašid Al Maktum (II) (s. 5. joulukuuta 1985) on Dubain prinsessa, joka katosi yritettyään paeta Dubaista. Latifan isä on Arabiemiirikuntien pääministeri ja varapresidentti sekä Dubain hallitsija Muhammad ibn Rašid Al Maktum. Latifa lähti laivalla Dubaista maaliskuussa 2018. Noin viikon purjehduksen jälkeen Intian rannikkovartiosto hyökkäsi laivalle ja luovutti laivan miehistöineen Arabiemiirikuntien erikoisjoukoille.
Svante Arrhenius
Arrhenius tutki elektrolyyttien sähkönjohtokykyä fyysikko Eric Edlundin ohjauksessa. Arrhenius väitteli Uppsalan yliopistossa v. 1884 ja väitöskirjassaan, joka sai huonot arvosanat, hän käsitteli elektrolyyttien dissosiaatioita. Väitöksen jälkeen Arrhenius työskenteli neljä vuotta Friedrich Wilhelm Ostwaldin, Friedrich Kohlrauschin, Ludwig Boltzmannin, ja Jacobus Henricus van't Hoffin kanssa. Arrhenius Ostwaldin ja van't Hoffin ohjauksessa kehitti myöhemmin v. 1887 elektolyytien dissosiaatioteorian. Luennoituaan Uppsalan yliopistossa Arrhenius kutsuttiin Tukholman teknisen korkeakoulun fysiikan professoriksi v. 1895. Vuodesta 1905 vuoteen 1927 hän vastasi fysikaalisesta kemiasta Nobel instituutissa.
Latifa Al Maktum
Ennen pakomatkaa Latifa oli valmistellut videon jossa hän kertoi lähdöstään ja elämästään Dubaissa. Video julkaistiin pakoyrityksen epäonnistuttua ja se nousi kansainväliseen mediaan. Intian media puolestaan raportoi, että Latifa vaihdettiin vaihtokaupassa, jossa Arabiemiraatit vastavuoroisesti luovuttivat Intian armeijan korruptioskandaaliin sekaantuneen Christian Michelin Intialle.
Svante Arrhenius
Arrhenius tutki vain vähän kemiallista kinetiikkaa, mutta laadukkaasti. Hän julkaisi v. 1889 tulkintansa van't Hoffin reaktion tasapainovakion lämpötilariippuvuudesta, ja päätteli tästä tieteessä yleisesti tunnustetun Arrheniuksen yhtälön.
Hovi Star
Hovi Star (, oik. Hovav Sekulets,, s. 19. marraskuuta 1986) on israelilainen laulaja. Vuonna 2009 hän osallistui Israelin paikalliseen Idols-kilpailuun Kokhav Noladiin, jossa sijoittui seitsemänneksi. Vuonna 2016 hän osallistui israelilaiseen HaKokhav HaBa L’Eirovizion -kykykilpailuun, jonka voitti ja tuli näin valituksi Israelin edustajaksi Eurovision laulukilpailuun 2016 kappaleella Made of Stars. Kappale pääsi Eurovision laulukilpailun finaaliin, jossa sijoittui 14.:ksi.
Latifa Al Maktum
Vuonna 2019 Yhdistyneiden kuningaskuntien perheoikeus, osana nuorempien lapsien huoltajuusoikeudenkäyntiä, totesi Mohammed bin Rashid Al Maktumin järjestäneen tyttärensä Shamsan kidnappauksen Lontoosta vuonna 2000 sekä tämän sisaren Latifan kidnappauksen vuonna 2018 ja pitää näitä vangittuna.
Hovi Star
Laulajan lisäksi Star on maskeeraus- ja hiusalan ammattilainen.
Latifa Al Maktum
Helmikuussa 2021 BBC Panorama julkaisi Latifan vuonna 2020 salaa nauhoittamia videoita jossa hän kertoo kidnappauksestaan ja vankeudestaan. Videoiden jälkeen YK pyysi todisteita Latifan olemisesta elossa helmikuussa 2021, mutta näitä ei ole esitetty.
El otro yo
El otro yo oli vuosina 1996–2000 toiminut helsinkiläinen yhtye, joka yhdisteli ennakkoluulottomasti etnisiä soittimia konemusiikkiin luoden uudenlaisen etnotekno-tyylin.
El otro yo teki lukuisia studioäänityksiä, joista vain yksi julkaistiin underground-levityksenä 1996. El otro yo myös vieraili toisten artistien levytyksillä, kuten Suburban Tribe -yhtyeen Panorama-levyllä. Julkisten äänitteiden vähyydestä huolimatta yhtye oli erittäin suosittu live-esiintyjä niin festivaaleilla kuin klubeillakin.
El otro yo oli tunnettu myös poikkeavasta monipiste PA-tekniikan käytöstä sekä infrataajuuksien hyödyntämisestä. Varsinainen uranuurtaja El otro yo oli didgeridoon käytössä ja toikin sen ensimmäisenä suomalaisena yhtyeenä esiin pääasiallisena soittimena. Tämä suuntaus herätti huomiota jopa Yhdysvaltoja myöten ja elokuvaohjaaja Kevin di Novis suunnitteli tekevänsä elokuvan El Otro yon musiikin ympärille.
Latifa Al Maktum
Yksityiselämä
Latifa on kertonut, että hän ja hänen veljensä asuivat lapsuutensa tätinsä luona. Lapsena Latifa kävi Dubai English Speaking School- ja International School of Choueifat -koulua, johon sisältyi vuosi Latifa School for Girls -koulussa.
Latifa on kokenut laskuvarjohyppääjä ja harrastaa liitopukuhyppyjä. Hänellä oli myös NOVA-hyppykouluttajan pätevyys. Latifaa valmensi entinen laskuvarjohypyn maailmanmestari Stefania Martinengo. Latifan ystävä ja capoeira-opettaja Tiina Jauhiaisen mukaan Latifa rakensi elämänsä harrastustensa ympärille, koska tältä oli kielletty työskentely ja opiskelu.
Shamsan pakoyritys
Shamsa jäi kiinni muutaman viikon jälkeen, ja hänet vietiin Dubaihin. Seuraavana vuonna Latifan kertoman mukaan hän ja yksi heidän siskopuolistaan olivat saaneet salakuljetettua eristyksessä olleelle Shamsalle matkapuhelimen, jolla he olivat yhteydessä toisiinsa. Shamsa oli puhelimella yhteydessä Britannian viranomaisiin ja pyysi näiltä apua. Shamsa kertoi viranomaisille miten aseistetut miehet kaappasivat hänet kadulta, huumasivat ja kuljettivat hänet yksityislentokoneella Dubaihin. Yhteydenoton seurauksena asiasta nousi Britanniassa kohu, mutta tapauksen tutkinta ei edennyt. Dubaissa Latifan mukaan hänen sisaruksiaan kuulusteltiin väkivalloin sen selvittämiseksi, miten Shamsa oli saanut puhelimen.
Myöhempien mediatietojen mukaan Britannian ulkoministeriö olisi pysäyttänyt tutkinnan, jonka ulkoministeriö kielsi tehneensä. Ulkoministeriö kuitenkin myönsi, että heillä on tapauksesta ministeriön salaamaa tietoa, koska sen julkaiseminen voisi vahingoittaa maiden välisiä suhteita.
Latifan ensimmäinen pakomatka 2002
Latifa kertoi vuonna 2018 julkaisemallaan videolla yrittäneensä vuonna 2002 16-vuotiaana ratsastaa Omaniin löytääkseen asianajajan, joka auttaisi hänen siskoaan. Latifan kuvauksen mukaan hän oli naiivi eikä tiennyt maailmasta juuri mitään. Rajavartijat ottivat hänet kiinni ja lähettävät hänet takaisin pääkaupunkiin. Karkausyrityksen seurauksena hänet vangittiin. Vuonna 2018 kuvaamallaan videolla Latifa kertoi, miten hän vankeudessaan joutui eristyksen lisäksi pahoinpitelyjen ja kidutuksen kohteeksi.
Latifa vapautettiin 3 vuoden ja 4 kuukauden jälkeen, mutta tämän jälkeenkin hänen elämänsä oli valvottua. Hän ei saanut liikkua kuninkaallisen palatsin ulkopuolella ilman vartijaa joka raportoi hänen liikkeistään. Myös sitä, ketä hän sai tavata, rajoitettiin. Hän ei myöskään saanut haltuunsa passiaan eikä saanut matkustaa ulkomaille. Vuonna 2010 Latifa tapasi capoeira-opettajansa Tiina Jauhiaisen, jota hän pyysi henkilökohtaiseksi kuntovalmentajakseen ja heistä tuli hyviä ystäviä. Vuonna 2013 Latifa aloitti laskuvarjohyppäämisen Jauhiaisen opastuksella.
Vuonna 2011 Latifa otti yhteyden ranskalaisen ex-vakoojaan Herve Jaubertiin, joka onnistuneesti pakeni Dubaista muutamaa vuotta aikaisemmin ja alkoi suunnitella pakomatkaa.
Latifan mukaan vuosi 2017 oli käänteentekevä päätöksessä toteuttaa pakomatka. Shamsa oli ollut eristyksissä vuoteen 2008 saakka jolloin hän oli lopettanut syömisen. Olisi ollut skandaali, jos hän olisi kuollut nälkään, joten eristystä lievennettiin ja hänelle sallittiin vierailijoita. Tämänkään jälkeen Shamsa ei ollut saanut poistua rakennuksesta. Latifa oli odottanut, että valvonta vähenisi siten, että he voisivat paeta yhdessä. Vuonna 2017 Shamsalta löytyi uusia puhelimia ja tilanne kiristyi, koska pelättiin, että Shamsan kidnappaus nousee uudestaan julkisuuteen. Shamsa joutui pakkolääkitetyksi ja ympärivuorokautiseen valvontaan. Uuden eristyksen takia Latifa ei enää kokenut, että olisi voinut tehdä Dubaissa mitään siskonsa hyväksi ja että hänen tulisi auttaa ensin itseään ennen kuin voisi auttaa siskoaan.
Vuoden 2018 pakomatka
Vuonna 2017 Latifa kertoi pakosuunnitelmistaan Jauhiaiselle ja tämä päätti auttaa häntä. Paon valmistelun yhteydessä Jauhiainen ja Jaubert tapasivat Filippiineillä kuusi tai seitsemän kertaa. Jaubertin mukaan tapaamisissa hän opasti Jauhiaista miten toimia eri tilanteissa. Latifa ja Jauhiainen puolestaan suunnittelivat pakomatkaansa käynneillään valtavassa Dubai Mall -kauppakeskuksessa.
Aamulla 24 helmikuuta 2018 Latifa tuli kuljettajansa kyydillä kahvilaan aamiaiselle Jauhiaisen kanssa. Kahvilan WC:ssä hän vaihtoi vaatteensa ja jätti puhelimensa roskikseen. Dubaista he ajoivat Omanin rannikkokaupunki Masqatiin. Latifa oli ensimmäistä kertaa auton etupenkillä ja tunnelma oli iloinen. Masqatissa he nousivat kumiveneeseen, jolla he siirtyivät kansainvälisille vesialueelle ja kumiveneestä edelleen vesiskoottereilla Hervé Jaubertin luotsaamalle Nostromo-jahdille. Tavoitteena oli purjehtia Intiaan ja hakea turvapaikkaa Yhdysvalloista.
Kahden päivän purjehduksen jälkeen 26. helmikuuta Latifa otti yhteyden ihmisoikeusjärjestö Detained in Dubain Radha Stirlingiin ja kertoi loikanneensa Dubaista. Stirlingin mukaan ennen Instagram-tilinsä sulkemista Latifa jätti myös viestejä Instagramiin, jossa kertoi lähteneensä Dubaista, olosuhtaistaan ja syistä lähtöönsä. Stirlingin mukaan he myös keskustelivat Whatsappissa. 3. Maaliskuuta Jaubert oli yhteydessä intialaiseen toimittajaan. Jaubertin mukaan samana päivänä he näkivät Intian rannikkovartioston SAR CG 782 -lentokoneen partioivan alueella. Heidät oli mahdollisesti löydetty paikantamalla jokin laivassa matkapuhelinverkossa olleista laitteista.
USA Todayn mukaan laivan paikantamiseen osallistui myös FBI. Dubain viranomaiset olivat uskotelleet FBI:lle, että prinsessa oli kidnapattu, ja hänen vapauttamisekseen tarvittaisiin hätäapua. Harhaanjohdettu FBI hankki laivan Internet-palveluntarjoajalta paikkatiedon, hätätilan nimissä vastoin lain mukaisia käytäntöjään, ja välitti nämä tiedot Dubaihin.
4. maaliskuuta Nostromo-jahtia seurasi kolme laivaa. Laivoista kaksi tunnistettiin myöhemmin Intian merivoimien ICGS Shoor ja ICGS Samarth aluksiksi. Auringon laskettua Nostromoon hyökkäsi kumiveneillä 6-8 intialaista sotilasta, jotka kyynelkaasugranaatteja käyttäen pakottivat miehistön ja matkustajat kannelle. Jauhiaisen mukaan Jaubert pahoinpideltiin pahoin ja hänet itsensä uhattiin heittää laidan yli. Hänet uhattiin myös ampua. Hyökkäyksen aikana Latifa soitti lyhyen satelliittipuhelun Stirlingille ja kertoi paniikissa hyökkäyksestä.
Kannella Jauhiaisen mukaan Latifa toisteli, että hän hakee poliittista turvapaikkaa eikä halua Dubaihin. Hyökkäyksen päätyttyä arabiaa puhuva henkilö nousi alukselle ja vei Latifan mukanaan. Helmikuussa 2021 julkaistuilla videoilla Latifa kertoi, että hyökkäystilanteessa hän yritti vastustella ja puri yhtä sotilaista, mutta hänet huumattiin lääkkeillä tiedottomaksi, kannettiin lentokoneeseen ja hän heräsi Dubaissa.
Maj-Britt Wikström-Nikander
Wikström-Nikander voitti vuonna 2008 Taideseura Lakeuden ja Suomen Kirjallisuusterapiayhdistyksen järjestämän valtakunnallisen sarjakuvakilpailun, jonka aiheena oli pelko.
Svante Arrhenius
Vuonna 1896 Arrhenius tutki ensimmäisenä kasvihuoneilmiötä ja erityisesti hiilidioksidin ja vesihöyryn lämpösäteilyominaisuuksia, jonka Joseph Fourier oli havainnut jo v. 1827. Arrhenius selitti kasvihuoneilmiön avulla teoriaansa, jonka mukaan jääkausien ja lämpimien kausien vaihtelu riippuu ilmakehän hiilidioksidipitoisuuden vaihteluista.
Arrhenius oli myös tieteen kansantajuistaja ja kirjoitti useita suomennettujakin teoksia.
Maj-Britt Wikström-Nikander
Wikström-Nikander on asunut vuodesta 1981 Vihdin Nummelassa. Hänellä on kolme lasta. Hän on ollut Vihdin kunnanvaltuuston varajäsen vuosina 1996–1999.
Aridha
al-‘Arīḍah ash-Sha‘biyyah lil-Ḥurriyyah wal-‘Adālah wat-Tanmiyah tai al-Aridha on tunisialainen puolue. Puolue perustettiin Tunisian vallankumouksen jälkeen 17. maaliskuuta 2011. Sen perustaja on Mohamed Hechmi Hamdi.
Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 26 paikkaa ja tuli siten kolmanneksi.
Puolueen perustaja Hechmi Hamdi on miljonääri, joka oli pitkään islamistisen Ennahda-liikkeen jäsen. Hän asuu Lontoossa ja omistaa Al Mustaquilla -satelliittikanavan. Populistiseksi syytetty Hechmi Hamdi lupasi puoli miljoonaa työpaikkaa ja ilmaisen terveydenhoidon ja joukkoliikenteen.
Latifa Al Maktum
Vuoden 2018 pakomatka
Myöhemmin intialaiset sotilaat poistuvat ja arabiemiraattien sotilaat tulivat tilalle. Jauhiainen, Jaubert sekä kolme aluksen filippiiniläistä miehistön jäsentä siirrettiin arabiemiraattien Baynunah-alukselle. Baynunah-aluksella heidät vietiin Fujairan satamaan 10.3. - 11.3. Satamassa heidän silmänsä sidottiin ja heidät vietiin vankilaan kuulusteltavaksi.
Avustajien kuulustelut
Jauhiasta, Jaubertia ja kolmea filippiiniläistä miehistön jäsentä pidettiin vangittuna tuntemattomassa paikassa noin kolmen viikon ajan. Jaubert kuvaili uutisissa vankilaa siistiksi, uudeksi, mutta sanoi samalla ettei tämä lohduttanut, koska häntä uhattiin samalla kidutuksella ja kuolemalla. Jauhiainen puolestaan kertoi, että pidätyksen aikana häntä valvotettiin, hän ei saanut lainopillista apua ja häntä uhkailtiin kuolemanrangaistuksella.
Ennen pakomatkan alkua Jauhiainen oli toimittanut Latifan turvaksi nauhoittaman videon Australiassa asuvalle Marko Remekselle. Remeksen oli tarkoitus julkaista video, jos jotain menee pieleen. Detained in Dubai oli yhteydessä mediaan ja 9. maaliskuuta Daily Mail julkaisi uutisen Nostromo-jahdin ja Latifan katoamisesta. 11. maaliskuuta Latifan nauhoittama video julkaistiin Youtubessa. Videon myötä kaappaus nousi julkisuuteen kuten Shamsan kaappaus uudestaan sekä kuvaukset muista rikoksista. Suomen ulkoministeriö ja keskusrikospoliisi aloittivat tutkinnan Tiina Jauhiaisen katoamisesta 12. maaliskuuta.
20 maaliskuuta Nostromo-jahti löytyi Fujairan satamasta. Seuraavana päivänä Jaubert sekä aluksen kolme filippiiniläistä miehistön jäsentä vapautettiin ja he lähtivät purjehtimaan Galleen, Sri Lankaan. Nostromo-jahti saapui Galleen 2 huhtikuuta 2018. Jauhiainen löytyi 22 maaliskuuta jolloin hän omaistensa mukaan lensi Dubaista Suomeen. Keskusrikospoliisin mukaan Jauhiainen löytyi Suomen ja Dubain viranomaisten tiiviin yhteistyön tuloksena. Ennen vapauttamistaan Jauhiaisen piti videoida ennalta käsikirjoitettu tunnustus sekä allekirjoittaa nelisivuinen arabiankielinen paperi, jonka sisältöä hän ei osannut lukea. Vapauttamisensa jälkeen Jauhiainen sai uhkaussoittoja joissa varoitettiin jos hän puhuu lehdistölle niin Dubain hallitsija löytää hänet mistä vain. Sekä Jauhiainen, että Jaubert ovat sitä mieltä että heidät vapautettiin, koska video nosti asiasta kansainvälisen kohun.
Detained in Dubai -kansalaisjärjestön mukaan Omanissa vangittiin Arabiemiraattien pyynnöstä myös ranskalainen kuntosaliyrittäjä Christian Elombo ja hänen naispuolinen brasilialainen ystävänsä. Elombon ja hänen ystävänsä epäiltiin auttaneen Latifaa matkustamaan Arabiemiraateista rajan yli Omaniin ja sieltä edelleen merelle. Christian Elombo oli pidätettynä helmikuun lopusta 5. huhtikuutta saakka. Vapauduttaan Elombo lensi Omanista asuinmaahansa Luxemburgiin jolloin Interpol vangitsi hänet 41 päiväksi Arabiemiraattien Interpolille tekemän etsintäpyynnön vuoksi. Elombo vapautettiin kun Emiraatit poistivat etsintäpyynnön ilman selitystä.
Outi Mäenpää
Outi Kirsti Johanna Mäenpää (s. 24. helmikuuta 1962 Helsinki) on suomalainen näyttelijä. Hän opiskeli Teatteri­korkea­koulussa vuosina 1984–1988. Mäen­pää kuuluu improvisaatio­teatteri Stella Polarikseen.
Latifa Al Maktum
Intian osuus tapahtumissa
Mediatietojen mukaan Intia avusti pidätyksessä ja luovutti Latifan Arabiemiraateille saadakseen Arabiemiraatit armeijan helikopterikauppojen korruptioon sekaantunut Christian Michel Intian viranomaisille. Korruptioskandaaliin sekaantuneen Christian Michelin kiinnisaamisella oli mahdollista nolata Intian kongressipuolue ja saada siten etua vuoden 2019 vaaleissa. Micheli luovutettiin Intialle lokakuussa 2018 ja on ollut siitä lähtien vangittuna Intiassa ilman, että virallista syytettä on nostettu. YK:n on suosittanut Michelin vapauttamista.
Outi Mäenpää
Mäenpään opiskeluaikana Teatterikorkeakoulun johtajana toimi Jouko Turkka. Mäenpää on myöhemmin luonnehtinut Turkkaa väkivaltaiseksi niin henkisesti kuin fyysisestikin, vaikka hän ei omien sanojensa mukaan joutunutkaan tämän silmätikuksi.
Latifa Al Maktum
Dubain kuningashuoneen selitys
Dubain hovi vastasi selvityspyyntöön 18. joulukuuta 2018 kirjatulla lausunnolla
Outi Mäenpää
Outi Mäenpää on palkittu useasti suomalaisilla elo­kuva- ja televisio­palkinnoilla: hän on voittanut Jussi-palkinnon parhaasta nais­pää­roolista kolmesti: elo­kuvista Lomalla (2000), Kukkia ja sidontaa (2004) ja Musta jää (2007) sekä parhaan sivu­osa­näyttelijän Jussin kerran, elo­kuvasta Helmiä ja sikoja (2003). Parhaan nais­näyttelijän Venla-palkinnon hän sai vuonna 2001 sarjasta Muodollisesti pätevä. Ruotsissa Mäenpää on palkittu vuonna 2011 Guld­bagge-palkinnolla parhaasta nais­sivu­osasta elo­kuvassa Sovinto.
Washingtonin roomalaiskatolinen arkkihiippakunta
Washingtonin roomalaiskatolinen arkkihiippakunta on roomalaiskatolinen hiippakunta, jonka aluetta ovat Columbian piirikunta, Calvertin, Charlesin, Montgomeryn, Prince Georgen ja St. Maryn piirikunnat Marylandissa. Hiippakunnan alueella sijaitsee Amerikan katolinen yliopisto. Sen tuomiokirkko on Apostoli Matteuksen katedraali Washington D.C:ssä.
Outi Mäenpää
Yksityiselämä
Mäen­pää erosi miehestään Pekka Järvi­lehdosta 2001. Heillä on avio­liitostaan kaksi poikaa. Mäen­pää meni marras­kuussa 2008 kihloihin elo­kuva­tuottaja Kai Nordbergin kanssa ja avioitui hänen kanssaan 22. elo­kuuta 2009 Helsingissä. Avioituessaan Mäen­pää otti miehensä suku­nimen. Paris­kunta erosi vuonna 2014.
Latifa Al Maktum
Dubain kuningashuoneen selitys
"…… Hänen korkeutensa Sheikha Latifa on elossa, turvassa ja perheensä rakastavassa hoidossa Dubaissa. Kiistämme voimakkaasti väitteet, joihin viitattiin 6. joulukuuta päivätyssä kirjeessä. Häntä ei ole koskaan pidätetty eikä vangittu. Olosuhteet jotka liittyvät Hänen korkeuteensa tämän vuoden helmikuussa ovat viranomaistutkinnan piirissä. Kun tutkimuksista saadaan lopputulos, määrittelemme sopivat jatkotoimenpiteet yhteistyössä viranomaisten kanssa ... Hänen ylhäisyytensä Mary Robinson vieraili perheemme luona 15. Joulukuuta ja vietimme iltapäivän hänen kanssaan ... rouva Robinsonin ystävällisellä luvalla, liitämme mukaan valokuvia vierailusta ..."
Marasmi
Marasmi on vaikea aliravitsemus, jossa energiasta, proteiinista ja usein lähes kaikista muistakin ravintoaineista on puutostila. Marasmista kärsivät ovat hyvin laihoja. Sairautta esiintyy kehitysmaissa.
Latifa Al Maktum
Dubain kuningashuoneen selitys
Arabiemiirikunnilta saaduissa vastauksissa oli mukana kolme huonolaatuista kuvaa joissa YK:n entinen ihmisoikeuslähettiläs Mary Robinsson on yhdessä Latifan ja kuningashuoneen jäsenten kanssa. Tapaamisen tultua julki Robinson kuvaili BBC:n haastattelussa Latifaa muun muassa "ongelmaiseksi nuoreksi naiseksi, joka tarvitsee psykiatrista hoitoa". Robinsonin kommentti sai runsaasti kritiikkiä. Detained in Dubain Stirling kuvasi Robinsonin viestin toistavan suoraan Dubain kuninkaallisen perheen narratiivia. Human Rights Watch in Sarah Leah Whitson puolestaan piti ”kidnappaajien tietoihin” perustuvaa kommentointia ”täysin epäeettisinä”.
Marasmi
Marasmin merkit ovat yhteisiä muillekin proteiinin ja energian puutteesta johtuville sairauksille. Rasvakudos katoaa dramaattisesti alueilta, jotka säilövät normaalisti rasvaa, kuten pakaroista ja reisistä. Sairastuneet ovat yleensä kiukkuisia, ärtyisiä ja kyltymättömän nälkäisiä.
Latifa Al Maktum
Dubain kuningashuoneen selitys
Myöhemmin, vuoden 2021, helmikuussa myös Robinson itse kertoi hänen roolinsa tilanteessa olleen uransa suurin virhe. Kuvien julkaisu tuli hänelle yllätyksenä ja hän oli järkyttynyt siitä miten Arabiemiraatit huijasi häntä muun muassa uskottelemalla, että Latifa kärsi kaksisuuntaisesta mielialahäiriöstä.
Marasmi
Hoidossa keskeisintä on hoitaa myös komplikaatioita, kuten tulehduksia, kuivumista ja verenkierron häiriöitä, jotka ovat usein tappavia.
Latifa Al Maktum
Prinsessa Hayan todistus
Latifan tilanteesta saatiin lisätietoja vuonna 2019 kun prinsessa Haya, Mohammed bin Rashid Al Maktumin toinen vaimo, muutti kahden alaikäisen lapsensa kanssa Dubaista Isoon-Britanniaan. Puolisoista molemmat hakivat Isosta-Britannian perheoikeudesta lastensa huoltajuutta itselleen. Haya haki lisäksi lähestymiskieltoa puolisolleen ja suojaa lapsilleen pakkoavioliittoa vastaan.
Outi Mäenpää
Yksityiselämä
Mäen­pää valmistui keväällä 2017 tunne­taito­valmentajaksi tehdäkseen sitä työtä näyttelemisen rinnalla.
Latifa Al Maktum
Prinsessa Hayan todistus
Haya kertoi oikeudessa miten hän ensin uskoi puolisoaan siitä, että Latifa oli henkisesti epävakaa ja, että ranskalaismies oli kaapannut tai manipuloinut tätä lunnasrahojen toivossa. Kasvavan mediajulkisuuden myötä hän kuitenkin huolestui tilanteesta ja pyysi ensin lääkärinsä tutkimaan Latifan ja kertomaan arvionsa. Lääkärin arvion mukaan Latifassa ei ollut mitään vialla. Tämän jälkeen Haya omien sanojensa mukaan muuttui kriittisemmäksi ja pyysi nähdä Latifan potilaskertomuksen sekä halusi tavata tämän henkilökohtaisesti. Hayan mukaan Latifa oli sijoitettuna lukittuun ja vartioituun taloon. Ensimmäisestä käynnistään 6. joulukuuta 2018 Haya kertoí seuraavasti.
Nayarit
Nayarit on osavaltio Meksikon länsiosassa. Sen naapuriosavaltiot ovat Sinaloa, Zacatecas, Durango ja Jalisco. Lännessä Nayarit rajoittuu Tyyneen valtamereen. Osavaltion pääkaupunki on Tepic. Nayaritiin kuuluvat mm. Mexcaltitánin ja Islas Tres Maríasin saaret.
Latifa Al Maktum
Prinsessa Hayan todistus
"Menin yläkertaan ja koputin Latifan makuuhuoneen oveen. Hän avasi oven, katsoi minua, syleili minua ja puhkesi itkuun. Hän itki pitkään. Hän näytti haavoittuvalta. Hänellä ei ollut meikkiä ja hänellä oli kalpea iho. Hän oli pukeutunut verkkareihin ja huppariin, hänen kehonkielensä oli sulkeutunut ja hupparin hihat olivat vedettynä hänen käsiensä yli. Hän näytti siltä, että hän ei nähnyt mitään vaivaa itsensä kanssa. Hän ei näyttänyt huonolta, mutta hän ei todellakaan näyttänyt onnelliselta tai tyytyväiseltä. ' ... 'Hän oli kiitollinen minulle vierailustani ja vaikutti katuvan huomion keskittymisestä häneen sanoen, ettei ollut halunnut aiheuttaa skandaalia, hän halusi vain vapaudensa. Hän tarjoutui 'vetämään kaiken takaisin' julkisesti ja näytti olevan hyvin pahoillaan tapahtuneesta."
Outi Mäenpää
Valikoitu filmografia
Elo­kuvat, joiden rooleista Outi Mäen­pää on palkittu.
Latifa Al Maktum
Prinsessa Hayan todistus
Päivä, jolloin Haya näki Latifan, oli Hayan mukaan sattumalta sama, jolloin BBC:n dokumentti lähetettiin ja jota ennen Dubain hovi julkaisi lausunnon Latifan olemisesta turvassa. Lausunnon seurauksena YK pyysi todisteita siitä, että Latifa on elossa. 10 joulukuuta Haya oli yhteydessä tuntemaansa YK:n entiseen ihmisoikeuslähettilääseen Mary Robinsoniin. Tarkoitus oli järjestää Robinsonille vierailu Latifan luokse todistaakseen, että tämä on kunnossa. Haya kertoi vierailleensa tuolloin useita kertoja tapaamassa Latifaa ja yrittäneensä puhua miehensä poistamaan kotiarestin. Kun Haya kävi tapaamassa Latifaa palattuaan joululomaltaan Dubaihin 1.1.2019 hänelle selvisi, ettei Latifa ollut puhunut kenenkään kanssa sen jälkeen kun hän oli käynyt edellisen kerran 15 päivää aikaisemmin.
Uudenkaarlepyyn kirkko
Uudenkaarlepyyn kirkko on kirkkorakennus Uudessakaarlepyyssä, Pohjanmaan maakunnassa. Se on pyhitetty pyhälle Birgitalle. Kirkko vihittiin käyttöön vuonna 1708, mutta sen saarnastuoli ja alttari valmistuivat vasta 1750-luvulla. Kirkon on suunnitellut asessori Elias Brenner. Alttaritaulun on maalannut ruotsalainen maalari Daniel Hjulström, joka on myös koristellut sisäkattojen holvit ja ikkunoita ympäröivät draperiat. Holvissa on kuvattuna pilvien ja pasuunaenkelien keskellä kuningas Fredrik I:n monogrammi ja teksti ”Anno 1749 Vivat Frideric”. Kirkossa on yhdet Suomen vanhimmista uruista. Kahdeksanäänikertaiset urut on rakentanut Anders Telin vuonna 1768. Kirkon vieressä oleva pohjalainen renessanssitapuli on rakennettu vuonna 1702.
Nayarit
Osavaltion pinta-ala on 27 815 neliökilometriä ja asukasluku noin 1,2 miljoonaa (2014).
Uudenkaarlepyyn kirkko
thumb|left|Kirkon interiööri. Kirkkorakennus on puinen päätytornillinen pitkäkirkko. Lapuanjokeen kuvastuva Uudenkaarlepyyn kirkko on suurin Suomen vanhimmista puukirkoista. Kaunis maalauskoristelu ja arvokas esineistö kuvastavat 1700-luvun porvariston ihanteita kotikirkkonsa kaunistamisessa.
1880-luvun aikoihin kirkkoa alettiin pitää liian pimeänä ja enkelikuvia liian lapsellisina. Seinät maalattiin silloin valkeiksi, jolloin osa maalauksista hävisi, mutta kattomaalaukset säästyivät. Alexandra Såltinilta tilattiin uusi alttaritaulu, joka esittää Kristuksen kirkastumista. Se oli alttaritauluna 30 vuotta, mutta vuoden 1928 korjauksessa se siirrettiin eteläiseen päätyyn ja vanha alttaritaulu otettiin taas esille. Samalla seinät kunnostettiin entiselleen. Uudempia kuvia kirkossa ovat kuorin lasimaalaukset. Ne on maalannut Lennart Segerstråle vuonna 1940.
Latifa Al Maktum
Prinsessa Hayan todistus
Yhdistyneen kuningaskunnan perheoikeus totesi oikeudenkäynnissä, että todisteiden perusteella Mohammed Bin Rashid Al Maktum järjesti tyttärensä Shamsan kidnappauksen Lontoosta vuonna 2000, tämän sisaren Latifan kidnappauksen vuonna 2018 ja pitää näitä vangittuna. Kertomuksien lisäksi oikeus piti tärkeänä perusteena arviolle etteivät henkilöt palanneet Dubaihin vapaaehtoisesti ja ettei Shamsaan ja Latifaan ole mahdollista saada yhteyttä.
Vuoden 2021 videot
Helmikuussa 2021 BBC Panorama julkaisi sarjan Latifan vankeudessa nauhoittamia videoita. Videoilla hän kertoi miten hänet vietiin väkivalloin Nostromo-jahdilta, huumattiin piikittämällä häneen jotain ja että hän muistaa, kun häntä oltiin siirtämässä lentokoneeseen jonka jälkeen hän oli Dubaissa. Latifa myös kuvaili sitä, miten häntä pidetään eristyksessä talossa ilman pääsyä ulkoilmaan. Hänelle ei ollut myöskään sallittu lääketieteellistä tai oikeudellista apua. Paikalla olevat poliisit ovat myös uhkailleet, että hän joutuu olemaan loppuelämänsä vangittuna.
Jauhiainen kertoi Helsingin Sanomille, että ”Jail villa”, jossa Latifa oli yhteyden aikana on vankilaksi muunnettu yksityistalo Dubaissa vajaan kahden kilometrin päässä pilvenpiirtäjä Burj Khalifasta ja noin korttelin päässä uimarannasta. Rakennuksen ikkunat ja parvekkeet ovat teljettyjä. Talossa on kameravalvonta ja vartijoita.
Videot oli kuvattu matkapuhelimella kylpyhuoneessa, joka oli ainoa paikka jonka oven Latifa sai lukkoon. Latifalle oli saatu toimitettua kännykkä vuonna 2019 jonka jälkeen Jauhiainen, David Haigh ja Latifan serkku Marcus Essabri olivat olleet häneen päivittäin yhteydessä. Kesällä 2020 Haigh oli ymmärtänyt, etteivät viestit mene enää perille. Ryhmä oli hyvin huolissaan tästä varsinkin, koska eivät saaneet selville mitä oli tapahtunut he katsoivat yhteydenpidon julkistamisen auttavan Latifaa enemmän kuin sen pitäminen edelleen salassa.
Videoiden julkaisun jälkeen Mary Robinson astui esiin ja kertoi olevansa erittäin huolissaan Latifan kohtalosta. Robinson sanoi myös olleensa järkyttynyt siitä, miten Dubain kuningasperhe oli käyttänyt häntä tilanteessa hyväkseen ja että hänen olisi pitänyt kysyä suoraan Latifalta pidetäänkö häntä palatsissa vasten tahtoaan eikä luottaa siihen mitä hänen terveydentilastaan kerrottiin. .
Arabiemiirikunnan Lontoon suurlähetystö vastasi BBC:lle videoiden julkaisun jälkeen, että "Hänen korkeutensa jatkaa parantumistaan ja toivomme, että hän palaa julkiseen elämään sopivana ajankohtana". BBC:lle jätetyn vastauksen jälkeen YK pyysi saada konkreettisia todisteita Latifan olemisesta elossa, mutta ei saanut tähän vastausta 5. maaliskuuta 2021 mennessä. Maaliskuussa Robinson haastattelussa tuki YK:n pyrkimyksiä saada todisteita Latifan kohtalosta ja kertoi, että tavoitteena pitäisi olla Latifan ja hänen siskonsa vapautus.
Prosessi (tietotekniikka)
Tietotekniikassa prosessi on tietokoneessa ajossa oleva ohjelma. Prosessilla on ohjelmalaskurin tila, ajonaikainen pino sekä data-alue.
Typistetysti voidaan esittää prosessille kolme eri tilaa. Sitä voidaan suorittaa, se voi olla valmiustilassa , tai odottavana/nukkuvana. Odotustilassa oleva prosessi voi odottaa mitä tahansa tapahtumaa, kuten esimerkiksi oheislaitteen toimintaa, viestiä toiselta prosessilta tai ajan kulumista.
Prosessi siirtyy valmiustilasta suoritustilaan siten, että käyttöjärjestelmän ytimen osa vuorontaja valitsee sen suoritukseen. Odotustilaan prosessi siirtyy, jos se tekee sellaisen järjestelmäkutsun, jota käyttöjärjestelmä ei voi suorittaa heti loppuun asti. Tällainen kutsu voi olla vaikkapa lukupyyntö oheislaitteelta kuten levyltä, jos haluttua tietoa ei ole jo keskusmuistissa (puskuroinnin takia tieto voi olla keskusmuistissa valmiina, jolloin pyyntö voidaan hoitaa heti loppuun asti, eikä tilasiirtymää tehdä). Kun odottaminen päättyy, prosessi siirtyy valmiustilaan, ja kierros alkaa alusta. Jos järjestelmässä on irrottava vuoronnus, prosessi voi siirtyä myös suoritustilasta valmiustilaan.
Vaihtaessaan säiettä tai prosessia toiseen vuorontaja käyttää jotain vuoronnusmenetelmää. Menetelmästä riippuu hyvin pitkälle se, mikä odottavista prosesseista valitaan ajoon. Menetelmiä ovat muun muassa kiinteä prioriteetti (usein liitettynä irrottavaan vuoronnukseen, ), vaihteleva prioriteetti  (useita erilaisia tapoja vaihtaa prioriteettia), lyhyin tehtävä ensin, lähin määräaika ensin , jonomenetelmä  ja sen lähisukulainen kiertovuorottelu. Vain osa vuoronnusmenetelmistä sopii reaaliaikaiseen vuoronnukseen.
Vuoronnus voidaan toteuttaa kokonaan käyttöjärjestelmän ytimessä, mutta käytössä on myös kaksitasoisia ratkaisuja, joissa ytimen osa tyypillisesti hoitaa reaaliaikaista vuoronnusta ja muiden prosessien osalta esivalinnan tekee erillinen prosessi.
Unix-käyttöjärjestelmässä ja siitä vaikutteita ottaneissa käyttöjärjestelmissä prosessien välillä on isä-lapsisuhde. Prosessi, joka käynnistää toisen prosessin, on käynnistetyn prosessin isäprosessi. Vastaavasti prosessin käynnistämät prosessit ovat sen lapsiprosesseja. Kaikki prosessit ovat joko suoraan tai välillisesti init-prosessin jälkeläisiä. Init-prosessin prosessinumero on aina 1, ja käyttöjärjestelmä käynnistää sen ennen muita prosesseja. Uusi prosessi luodaan -kutsulla, joka kahdentaa käynnissä olevan prosessin. Suoritettava ohjelma vaihdetaan erillisellä -kutsulla. Kun prosessi päättyy, se ilmoittaa onnistumistiedon isäprosessilleen. Jos isäprosessi on jo päättynyt, prosessi on orpo ja lopetustieto menee init-prosessille, joka ei kuole ennen kuin käyttöjärjestelmä pysäytetään.
Kaikissa käyttöjärjestelmissä ei isä-lapsisuhdetta ole prosessien välillä (näin esimerkiksi Windows-käyttöjärjestelmässä). Prosessin luonti ja ohjelmakoodin vaihto ei myöskään ole aina kaksivaiheinen, vaan voi tapahtua yhdellä kutsulla.
Käyttöjärjestelmän ytimen kannalta prosessilla voi olla kaksi suorituskontekstia: käyttäjätilassa tapahtuva ja ytimen tilassa tapahtuva. Käyttäjäprosessi vaihtaa tilaa ytimen tilaan kun se suorittaa järjestelmäkutsun.
Säie
Nykykäyttöjärjestelmät tukevat usein perinteistä prosessia kevyempää prosessia eli säiettä. Säie eroaa prosessista siten, että sillä ei ole omia resursseja, vaan se käyttää sen prosessin resursseja, johon se kuuluu. Yhdessä prosessissa on silloin yksi tai useampia säikeitä.